rejauldu/bengali-wikipedia huggingface dataset:
গুরবেটেলি এরসোজ (১৯৬৫, পালু, এলাজিগ- ৮ অক্টোবর ১৯৯৭, দক্ষিণ কুর্দিস্তান) একজন রসায়নবিদ, সাংবাদিক এবং পরে কুর্দিস্তান ওয়ার্কার্স পার্টির (পিকেকে) সদস্যও ছিলেন।   জীবনী  গুরবেটেলি এলাজিগের পালুতে জন্মগ্রহণ করেন এবং বিশ্ববিদ্যালয়ে রসায়ন নিয়ে পড়াশোনা করেন। পরে তিনি শুকুরোভা বিশ্ববিদ্যালয়ে সহকারী হিসেবে কাজ করেন।  একজন রসায়নবিদ হিসেবে তিনি ১৯৮৬ সালের চেরনোবিল বিপর্যয় এবং ১৯৮৮ সালে হালাব্জায় রাসায়নিক আক্রমণকে দুটি বড় ঘটনা বলে অভিহিত করেন, যা তার জীবনের মোড় ঘুরিয়ে দেয়। এরপর, তিনি রাজনৈতিকভাবে সক্রিয় হতে শুরু করেন, তিনি একটি পরিবর্তন করতে চেয়েছিলেন। তার রাজনৈতিক কর্মকাণ্ডের কারণে, তাকে ১৯৯০ সালে গ্রেপ্তার করা হয়, এবং পিকেকে সমর্থন করার জন্য তার বিরুদ্ধে মামলা করা হয় এবং শাস্তি প্রদান করা হয়। তিনি দুই বছর কারাগারে ছিলেন। মুক্তি পাওয়ার পর তিনি ওজগুর গুনদেম এর প্রধান সম্পাদক হন। এটি এমন একটি সংবাদপত্র যেখানে কুর্দি-তুর্কি সংঘাতের কুর্দি দিকটি দেখানো হয়েছে। কিন্তু ১৯৯৩ সালের ১০ ডিসেম্বর ইস্তানবুলে সংবাদপত্রের সদর দপ্তরে অনুসন্ধানের সময় তাকে আরও ১০৭ জনের সাথে আটক করা হয় বলে তার মেয়াদ স্বল্পস্থায়ী ছিল।  অবশেষে ১৯৯৪ সালের ১২ জানুয়ারি তাকে গ্রেপ্তার করা হয় এবং বিচারের সময় তার বিরুদ্ধে মামলা করা হয় এবং তার শাস্তি প্রদান করা হয়, যেখানে প্রসিকিউটর ১৫ বছর পর্যন্ত কারাদন্ড দাবি করেন, তিনি এবং অন্যান্য মামলাকারী সাংবাদিকরা সাংবাদিক এবং হ্যারল্ড পিন্টার, নোয়াম চমস্কি বা লুই বেগলির মতো ব্যক্তিদের রক্ষা করার জন্য কমিটির কাছ থেকে প্রচুর সমর্থন পান। তাকে ৩ বছর ৯ মাসের কারাদণ্ড দেওয়া হয় তবে ১৯৯৪ সালের জুন মাসে মুক্তি দেওয়া হয়। সাংবাদিক হিসেবে তাকে কোন কাজ করতে না দেয়ার পর তিনি ১৯৯৫ সালে পিকেকে-তে যোগ দেন। ১৯৯৭ সালের ৮ অক্টোবর যুদ্ধে তিনি নিহত হন।  উত্তরাধিকার  গুরবেটেলিকে কুর্দি সমাজে একজন দক্ষ সাংবাদিক হিসেবে দেখা হয় এবং তুরস্কের ফ্রি জার্নালিস্ট অ্যাসোসিয়েশনের মুসা এন্টার এবং ফ্রি প্রেস শহীদ সাংবাদিকতা পুরস্কারের মধ্যে তার স্মৃতিতে একটি গুরবেটেলি পুরস্কার রয়েছে। ২০১৬ সালের পুরস্কার বিতরণী অনুষ্ঠানে পিপলস ডেমোক্রেটিক পার্টির (এইচডিপি) বেশ কয়েকজন রাজনীতিবিদ উপস্থিত ছিলেন। পিকেকে-র প্রেস একাডেমিতেও তার নাম রয়েছে। ভিজ্যুয়াল শিল্পী বানু কেন্নে এথেন্সের ডকুমেন্টা ১৪ এ তার ডায়েরি সম্পর্কে একটি শিল্পকর্ম উপস্থাপন করেছিলেন। তার ডায়েরি ১৯৯৮ সালে জার্মানিতে প্রকাশিত হয় এবং আই এনগ্র্যাভড মাই হার্ট ইন দ্য মাউন্টেনস নামে অভিহিত করা হয় এবং ২০১৪ সালে বইটি তুরস্কেও প্রকাশিত হয়, কিন্তু এর পরপরই বইটি তুর্কি কর্তৃপক্ষ নিষিদ্ধ করে।   তথ্যসূত্র   বিষয়শ্রেণী:১৯৯৭-এ মৃত্যু বিষয়শ্রেণী:১৯৬৫-এ জন্ম বিষয়শ্রেণী:কুর্দি সাংবাদিক বিষয়শ্রেণী:তুর্কি বন্দি ও আটক বিষয়শ্রেণী:কুর্দিস্তান ওয়ার্কার্স পার্টির সদস্য
ECMAScript জাভাস্ক্রিপ্ট, JScript এবং অ্যাকশনস্ক্রিপ্ট সহ স্ক্রিপ্টিং ভাষার জন্য একটি মান। এটি একটি জাভাস্ক্রিপ্ট স্ট্যান্ডার্ড হিসাবে সর্বাধিক পরিচিত যা বিভিন্ন ওয়েব ব্রাউজার জুড়ে ওয়েব পৃষ্ঠাগুলির আন্তঃকার্যযোগ্যতা নিশ্চিত করার উদ্দেশ্যে। এটি ECMA-262 নথিতে Ecma ইন্টারন্যাশনাল দ্বারা প্রমিত করা হয়েছে।  ECMAScript সাধারণত ওয়ার্ল্ড ওয়াইড ওয়েবে ক্লায়েন্ট-সাইড স্ক্রিপ্টিংয়ের জন্য ব্যবহৃত হয় এবং এটি Node.js এবং অন্যান্য রানটাইম পরিবেশ ব্যবহার করে সার্ভার-সাইড অ্যাপ্লিকেশন এবং পরিষেবাগুলির জন্য ক্রমবর্ধমানভাবে ব্যবহৃত হচ্ছে।  বিষয়শ্রেণী:স্ক্রিপ্টিং ভাষা
আকোংকাগুয়া (, আ-ধ্ব-ব: [akoŋˈkaɣwa]) দক্ষিণ আমেরিকা এবং দুই আমেরিকা মহাদেশের সর্বোচ্চ পর্বতশৃঙ্গ। এর উচ্চতা ৬,৯৬০.৮ মিটার বা ২২,৭৮৩৭ ফুট। এশিয়া মহাদেশের বাইরে এটিই পৃথিবীর সর্বোচ্চ পর্বত। আকোংকাগুয়া পশ্চিম গোলার্ধ এবং দক্ষিণ গোলার্ধ উভয়েরই সর্বোচ্চ পর্বতশৃঙ্গ। এটি পৃথিবীর ৭টি মহাদেশের শীর্ষ চূড়াগুলির (সপ্তচূড়া) একটি।   অবস্থান  আন্দেস (আন্দিজ) পর্বতমালার মাঝে পশ্চিম আর্জেন্টিনার মেন্দোসা প্রদেশের রাজধানী মেন্দোসা থেকে ১১২ কিলোমিটার উত্তর-পশ্চিমে এটি অবস্থিত। সান হুয়ান প্রদেশ থেকে এর চূড়ার দূরত্ব প্রায় ৫ কিলোমিটার এবং আর্জেন্টিনা-চিলির আন্তর্জাতিক সীমান্ত থেকে দূরত্ব প্রায় ১৫ কিলোমিটার।  আকোংকাগুয়া পর্বত এবং এর সংলগ্ন এলাকা আকোংকাগুয়া জাতীয় উদ্যানের অর্ন্তভুক্ত। এই পর্বতে একাধিক হিমবাহ বিদ্যমান। সবচেয়ে বড় হিমবাহ ভেনতিসকের হরকনেস ইনফেরিয়র প্রায় ১০ কিলোমিটার দীর্ঘ যা পর্বতটির দক্ষিণপাশ থেকে শুরু হয়ে ৩,৬০০ মিটার উচ্চতায় কনফ্লুয়েন্সিয়া ক্যাম্প পর্যন্ত বিস্তৃত।Servei General d'Informacio de Muntanya, 2002, "Aconcagua 1:50,000 map", published by Cordee অপর দুইটি বড় হিমবাহ হলো বেনতিসকেরো দে লা বাকাস সুর এবং গ্লাসিয়ার এসতে/ভেনতিসকেরা রেলিঞ্চোস; যাদের প্রতিটি প্রায় ৫ কিলোমিটার দীর্ঘ। তবে সবচেয়ে পরিচিত হিমবাহটি হলো উত্তর-পূর্বের পোলিশ গ্লেশিয়ার, কারণ এটি পর্বতটির চূড়ায় আরোহণের প্রচলিত পথ।   আরও দেখুন   ওহোস দেল সালাদো পর্বত   তথ্যসূত্র    বহিঃসংযোগ      Centro de Investigación en Medicina de Altura (CIMA) de Aconcagua  is an international consortium of high altitude researchers and mountaineers interested in improving the safety of mountaineers on Aconcagua and enhancing our understanding of the pathology of high altitude illness.  Daily time lapse animations of the Aconcagua base camp Webcam   Highest peaks on peakware.com  Interactive Satellite / Terrain Map, Photos, and Information on climbing Aconcagua  Live webcam from Aconcagua base camp  (December to March)  Aconcagua: Everyman's Everest  Mt. Aconcagua: information about location, routes, camps and weather  বিষয়শ্রেণী:আর্জেন্টিনার পর্বত বিষয়শ্রেণী:সপ্তশৃঙ্গ
ওয়াঙ্কা () পল কিং পরিচালিত ২০২৩ সালের সঙ্গীতধর্মী কাল্পনিক চলচ্চিত্র। পল কিংয়ের নিজের গল্প অবলম্বনে এর চিত্রনাট্য লিখেছেন কিং ও সাইমন ফার্নাবি। এতে রুয়াল দালের ১৯৬৪ চার্লি অ্যান্ড চকোলেট ফ্যাক্টরি উপন্যাসের চরিত্র উইলি ওয়াঙ্কার মৌলিক গল্প বর্ণিত হয়েছে। চলচ্চিত্রটিতে নাম ভূমিকায় অভিনয় করেছেন টিমথি শালামে এবং তারকাবহুল অভিনয়শিল্পীদলে আরও রয়েছেন ক্যালা লেন, কিগান-মাইকেল কি, প্যাটারসন জোসেফ, ম্যাট লুকাস, ম্যাথু বেইন্টন, স্যালি হকিন্স, রোয়ান অ্যাটকিনসন, জিম কার্টার, নাতাশা রথওয়েল, অলিভিয়া কলম্যান, ও হিউ গ্র্যান্ট। এটি উইলি ওয়াঙ্কা অ্যান্ড দ্য চকলেট ফ্যাক্টরি (১৯৭১) ও চার্লি অ্যান্ড দ্য চকলেট ফ্যাক্টরি (২০০৫)-এর পর দালের এই উপন্যাসের তৃতীয় লাইভ-অ্যাকশন চলচ্চিত্র।  ২০২৩ সালের ২৮শে নভেম্বর লন্ডনের রয়্যাল ফেস্টিভাল হল, সাউথব্যাংক সেন্টারে চলচ্চিত্রটির বৈশ্বিক প্রদর্শনী হয়। ওয়ার্নার ব্রসের পরিবেশনায় ২০২৩ সালের ৮ই ডিসেম্বর যুক্তরাজ্যে এবং ১৫ই ডিসেম্বর মার্কিন যুক্তরাষ্ট্রে চলচ্চিত্রটি মুক্তি পায়। এটি বিশ্বব্যাপী ২৮৮ মিলিয়ন মার্কিন ডলার আয় করে এবং সমালোচকদের নিকট থেকে ইতিবাচক প্রতিক্রিয়া লাভ করে। ৮১তম গোল্ডেন গ্লোব পুরস্কারে শালামে তার অভিনয়ের জন্য সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।   অভিনয়শিল্পীদল    টীকা    তথ্যসূত্র    বহিঃসংযোগ             বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর কাল্পনিক চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের ব্রিটিশ চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২০-এর দশকের শিশুতোষ কাল্পনিক চলচ্চিত্র বিষয়শ্রেণী:২০২০-এর দশকের সঙ্গীতধর্মী কাল্পনিক চলচ্চিত্র বিষয়শ্রেণী:ব্রিটিশ সঙ্গীতধর্মী কাল্পনিক চলচ্চিত্র বিষয়শ্রেণী:মার্কিন সঙ্গীতধর্মী কাল্পনিক চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:ফোরডিএক্স চলচ্চিত্র বিষয়শ্রেণী:পল কিং (পরিচালক) পরিচালিত চলচ্চিত্র বিষয়শ্রেণী:ডেভিড হেইম্যান প্রযোজিত চলচ্চিত্র বিষয়শ্রেণী:ব্রিটিশ উপন্যাস অবলম্বনে চলচ্চিত্র বিষয়শ্রেণী:রুয়াল দালের সৃষ্টিকর্ম অবলম্বনে চলচ্চিত্র বিষয়শ্রেণী:শিশুতোষ বই অবলম্বনে চলচ্চিত্র বিষয়শ্রেণী:চকলেট সম্পর্কে চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:ভিলেজ রোডশো পিকচার্সের চলচ্চিত্র বিষয়শ্রেণী:হেডে ফিল্মসের চলচ্চিত্র বিষয়শ্রেণী:উইলি ওয়াঙ্কা বিষয়শ্রেণী:অক্সফোর্ডশায়ারে ধারণকৃত চলচ্চিত্র বিষয়শ্রেণী:ডরসেটে ধারণকৃত চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:সমারসেটে ধারণকৃত চলচ্চিত্র বিষয়শ্রেণী:ব্রিটিশ পূর্ববর্তী কিস্তির চলচ্চিত্র বিষয়শ্রেণী:ইংরেজি ভাষার হাস্যরসাত্মক নাট্য চলচ্চিত্র
মুর্তজা লোধগার (৫ মে ১৯৭৬ - ১৭ সেপ্টেম্বর ২০২১) Former Bengal cricketer Murtaza Lodhgar dies একজন ভারতীয় ক্রিকেটার ছিলেন। তিনি ১৯৯৭ থেকে ২০০৭ সালের মধ্যে বাংলার হয়ে দশটি প্রথম-শ্রেণীর ম্যাচ খেলেন। হৃদযন্ত্রের ক্রিয়া বন্ধ হয়ে তিনি মারা যান।   আরো দেখুন    বাংলার ক্রিকেটারদের তালিকা   তথ্যসূত্র    বহিঃসংযোগ     বিষয়শ্রেণী:গুজরাত থেকে আগত ক্রিকেটার বিষয়শ্রেণী:পাটন জেলার ব্যক্তি বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:২০২১-এ মৃত্যু বিষয়শ্রেণী:১৯৭৬-এ জন্ম
তেলেঙ্গানা টুডে ভারতের নিবন্ধিত ইংরেজি ভাষার সংবাদপত্র। কাগজটির লক্ষ্য ছিল মূলত তেলেঙ্গানা রাজ্যের রাজনীতি এবং উন্নয়নের দিকে মনোনিবেশ করা। সংবাদপত্রটির মালিকানা তেলেঙ্গানা পাবলিকেশনস প্রাইভেট লিমিটেড।  পত্রিকাটি ই-পেপার ফরমেটেও পাওয়া যায়।   ইতিহাস  এটি ১৫ ডিসেম্বর ২০১৬-এ চালু হয়েছিল  এটি একটি তেলুগু দৈনিক নামস্তে তেলেঙ্গানার একটি ভগিনী প্রকাশনা।   আরো দেখুন    নমস্তে তেলেঙ্গানা   ভারতে সংবাদপত্রের তালিকা   তথ্যসূত্র    বহিঃসংযোগ    তেলেঙ্গানা টুডে ওয়েবসাইট   তেলেঙ্গানা টুডে ই- পেপার  বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:২০১৬-এ তেলেঙ্গানায় প্রতিষ্ঠিত বিষয়শ্রেণী:ভারতের দৈনিক সংবাদপত্র বিষয়শ্রেণী:হায়দ্রাবাদের সংবাদপত্র
সল্ট () হচ্ছে ২০১০ সালে মুক্তিপ্রাপ্ত একটি মার্কিন থ্রিলার চলচ্চিত্র। চলচ্চিত্রটি পরিচালনা করেছেন ফিলিপ নয়েস এবং এর চিত্রনাট্য লিখেছেন কার্ট উইমার ও ব্রায়ান হেলজেল্যান্ড। চলচ্চিত্রটিতে মূল ভূমিকায় অভিনয় করেছেন অ্যাঞ্জেলিনা জোলি, লিয়েভ শ্রাইবার, চিউওয়েটাল এজিওফর, অগাস্ট ডিয়েল, ও ড্যানিয়েল ওলব্রিচস্কি। জোলি এখানে সল্টের ভূমিকায় অভিনয় করেন। সল্ট একজন কেজিবি স্লিপার এজেন্ট। চলচ্চিত্রটির চিত্রনাট্য প্রথমত টম ক্রুজকে কেন্দ্র করে লেখা হলেও পরবর্তীকালে নাম ভূমিকায় জোলি অভিনয় করায় পুরো চিত্রনাট্যটি নতুন করে লেখা হয়।  চলচ্চিত্রটি দৃশ্যধারণের কাজ হয়, ওয়াশিংটন ডি.সি., নিউ ইয়র্ক সিটির বিভিন্ন স্থানে, এবং অলব্যানিতে। ২০০৯-এর মার্চ থেকে জুন পর্যন্ত দৃশ্যধারণের কাজ চলে। ২০১০ সালের ২৩ জুলাই চলচ্চিত্রটি যুক্তরাষ্ট্রে মুক্তি পায়, এবং যুক্তরাজ্য মুক্তি পায় ঐ বছরেরই ১৮ আগস্ট। কুশলীব  অ্যাঞ্জেলিনা জোলি — এভলিন সল্ট  লিয়েভ শ্রাইবার — থিওডোর "টেড" উইন্টার / নিকোলাই তারকোভস্কি  চিউওয়েটাল এজিওফর — ড্যারিল পিবডি  ড্যানিয়েল ওলব্রিচস্কি — ওলেগ ভ্যাসিলি অরলভ ড্যানিয়েল পিয়ার্স — তরুণ অরলভ  অগাস্ট ডিয়েল — মাইক ক্রাউস  টিকা সাম্পটার — ফ্রন্ট  মহিলা  ওলেক কৃপা — বরিস মাতভেয়েভ  হান্ট ব্লক — হাওয়ার্ড লুইস  কোরি স্টল — শ্নাইইডার  আন্দ্রে ব্রাগার — প্রতিরক্ষা সচিব   তথ্যসূত্র    বহিঃসংযোগ             বিষয়শ্রেণী:২০১০-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:গোয়েন্দা চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:মার্কিন যুক্তরাষ্ট্রের কাল্পনিক রাষ্ট্রপতি সম্পর্কে চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:পারমাণবিক যুদ্ধ ও অস্ত্র সম্পর্কে চলচ্চিত্র বিষয়শ্রেণী:হোয়াইট হাউসের পটভূমিতে চলচ্চিত্র বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র বিষয়শ্রেণী:২০১০-এর অ্যাকশন থ্রিলার চলচ্চিত্র বিষয়শ্রেণী:দক্ষিণ কোরিয়ার পটভূমিতে চলচ্চিত্র বিষয়শ্রেণী:মার্কিন রহস্য থ্রিলার চলচ্চিত্র বিষয়শ্রেণী:নিউ ইয়র্কে ধারণকৃত চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:প্রতিশোধ সম্পর্কে মার্কিন চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র
ইসরায়েল নিরাপত্তা সংস্থা (, Sherut ha-Bitaẖon ha-Klali, ;), শাবাক (হিব্রু ভাষায় আদ্যক্ষর নিয়ে গঠিত  ) নামে বেশি পরিচিত;  অথবা শিন বেত ( এর সংক্ষিপ্ত রূপ থেকে, "নিরাপত্তা সেবা"), হলো ইসরায়েলের অভ্যন্তরীণ নিরাপত্তা সংস্থা। এর নীতিবাক্য হলো  । শিন বেতের সদর দপ্তর উত্তর-পশ্চিম তেল আবিবে, ইয়ার্কন পার্ক এর উত্তরে অবস্থিত।  এটি ইসরায়েলি গোয়েন্দা সম্প্রদায় এর তিনটি প্রধান সংস্থার মধ্যে একটি, আমান (সামরিক গোয়েন্দা সংস্থা) এবং মোসাদ (বিদেশী গোয়েন্দা সংস্থা) এর পাশাপাশি।  তথ্যসূত্র
মুহম্মদ খসরু (১৯৪৬ - ১৯ ফেব্রুয়ারি ২০১৯) ছিলেন বাংলাদেশের চলচ্চিত্র আন্দোলনের অন্যতম পথিকৃৎ।  প্রারম্ভিক জীবন মুহম্মদ খসরু ১৯৪৬ সালে ভারতের হুগলি জেলায় জন্মগ্রহণ করেন। তার পৈতৃক বাড়ি কেরানীগঞ্জ উপজেলার রুহিতপুর ইউনিয়নের মোহনপুর গ্রামে। তার পিতা হুগলি জুট মিলে কর্মরত ছিলেন। তবে ভারতে সাম্প্রদায়িক দাঙ্গা শুরু হওয়ার পর ১৯৫০-এর দশকে তার পরিবার ঢাকা চলে আসে।  কর্মজীবন খসরু বাংলাদেশ ক্ষুদ্র ও কুটির শিল্প সংস্থার (বিসিক) নকশা কেন্দ্রে আলোকচিত্রী হিসেবে তার কর্মজীবন শুরু করেন। ১৯৬৩ সালে প্রতিষ্ঠিত ‘পাকিস্তান চলচ্চিত্র সংসদ’-এর প্রতিষ্ঠাতাদের মধ্যে খসরু অন্যতম। পরবর্তীতে ১৯৬৮ সাল থেকে চলচ্চিত্র বিষয়ক পত্রিকা ‘ধ্রুপদি’ সম্পাদনা করা শুরু করেন যার সর্বশেষ সংকলন প্রকাশিত হয় ২০০৬ সালে। এছাড়ও তিনি চলচ্চিত্র বিষয়ক আরও একটি পত্রিকা ‘চলচ্চিত্র’ সম্পাদনা করেছেন। খসরু বাংলাদেশ ফেডারেশন অব ফিল্ম সোসাইটিজ ও জাতীয় ফিল্ম আর্কাইভ প্রতিষ্ঠায় গুরুত্বপূর্ণ ভূমিকা পালন করেন। এছাড়াও তিনি বাংলাদেশ চলচ্চিত্র ও টেলিভিশন ইন্সটিটিউটের প্রশিক্ষক হিসাবেও কাজ করেন। ১৯৭৫ সালে ভারত-বাংলাদেশের যৌথ প্রযোজনার পালঙ্ক ছবিটিতে খসরু ভারতীয় চলচ্চিত্রকার শ্রী রাজেন তরফদারের সাথে সহকারী পরিচালক হিসেবে কাজ করেন।  বাংলাদেশে সর্বপ্রথম স্বল্পদৈর্ঘ্য ছবি নির্মাণ শুরু করার পেছেনেও তার অবদান রয়েছে। এছাড়া তিনি ১৯৭০-এর দশকে বিখ্যাত চলচ্চিত্র পরিচালক ঋত্বিক ঘটকের একটি সাক্ষাৎকার গ্রহণ করে তার ‘ধ্রুপদি’ পত্রিকাতে প্রকাশ করেন যা সে সময় বেশ সাড়া ফেলেছিল যা পরে উপমহাদেশের বিভিন্ন পত্রিকায় পুনর্মুদ্রণ হয়েছিল।  প্রকাশিত গ্রন্থ  বাংলাদেশের চলচ্চিত্র সংসদ আন্দোলন।  বাংলাদেশে চলচ্চিত্র সংসদ আন্দোলনের ভূমিকা  সাক্ষাৎকার চতুষ্টয়   পুরস্কার ও সম্মাননা   বাংলাদেশে চলচ্চিত্র সংস্কৃতির বিকাশে দীর্ঘ ৫০ বছর নিরবচ্ছিন্ন অবদানের জন্য হীরালাল সেন আজীবন সম্মাননায় ভূষিত হন।  বাংলাদেশ চলচ্চিত্র সংসদ আন্দোলনের ৫০ বছর পূর্তি উপলক্ষে সুবর্ণ জয়ন্তী পদক।  ঢাকা বিশ্ববিদ্যালয় চলচ্চিত্র সংসদ আজীবন সম্মাননা ২০১৭।  মৃত্যু খসরু দীর্ঘদিন ধরে ডায়াবেটিক, অ্যাজমা, শ্বাসকষ্ট ও হৃদ্‌রোগে ভুগছিলেন। ২১ জানুয়ারি ২০১৯ তারিখে হাসপাতালে ভর্তি হলে তার নিউমোনিয়া ধরা পরে। ২০১৯ সালের ১৯ ফেব্রুয়ারি ঢাকার বারডেম হাসপাতালে দুপুর ১২টায় মৃত্যুবরণ করেন।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০১৯-এ মৃত্যু বিষয়শ্রেণী:হুগলি জেলার ব্যক্তি বিষয়শ্রেণী:বাংলাদেশী চলচ্চিত্র ব্যক্তিত্ব বিষয়শ্রেণী:ঢাকা জেলার ব্যক্তি বিষয়শ্রেণী:বাংলাদেশী সক্রিয় কর্মী বিষয়শ্রেণী:বাংলাদেশী সাংবাদিক বিষয়শ্রেণী:ভারতীয় বংশোদ্ভূত বাংলাদেশী ব্যক্তি
ভূত পুলিশ ২০২১ সালের একটি ভৌতিক চলচ্চিত্র, কেন্দ্রীয় চরিত্রে অভিনয় করেছেন  সাইফ আলি খান, অর্জুন কাপুর, জ্যাকলিন ফার্নান্দেজ ও যামী গৌতম। হিন্দি চলচ্চিত্রটি ফক্স স্টার স্টুডিওজের ব্যানারে পবন কিরপালানি কর্তৃক পরিচালিত হয়। চলচ্চিত্রটি ১০ সেপ্টেম্বর ২০২১-এ সালে মুক্তি পায়।   অভিনয়ে   সাইফ আলি খান   অর্জুন কাপুর   জ্যাকলিন ফার্নান্দেজ  যামী গৌতম  তথ্যসূত্র  বিষয়শ্রেণী:২০২১-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ডিজনি+ হটস্টারের মৌলিক চলচ্চিত্র বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র বিষয়শ্রেণী:রাজস্থানের পটভূমিতে চলচ্চিত্র বিষয়শ্রেণী:হিমাচল প্রদেশে ধারণকৃত চলচ্চিত্র
ব্রজকিশোর প্রসাদ (১৮৭৭ – ১৯৪৬) ভারতীয় স্বাধীনতা আন্দোলনের সময় মোহনদাস গান্ধীর দ্বারা অনুপ্রাণিত একজন আইনজীবী ছিলেন।  সিওয়ান জেলার শ্রীনগরে একটি কায়স্থ পরিবারে তিনি জন্মগ্রহণ করে্ন। প্রসাদ কলকাতার প্রেসিডেন্সি কলেজে যাওয়ার আগে ছাপড়া এবং পাটনায় প্রাথমিক শিক্ষা লাভ করেন, যেখানে তিনি তাঁর আইনি প্রশিক্ষণ শেষ করেছিলেন।  তিনি ফুল দেবীকে বিয়ে করেছিলেন। তিনি দ্বারভাঙ্গায় আইনি অনুশীলন করেন। তার দুই পুত্র রয়েছে- বিশ্ব নাথ এবং শিব নাথ প্রসাদ, আরো সাধারণভাবে তারা এস এন প্রসাদ নামে পরিচিত। এছাড়া তার দুই মেয়েও ছিল- প্রভাবতী দেবী এবং বিদ্যাবতি।  তিনি ১৯১৫ সালে মহাত্মা গান্ধীর সাথে দেখা করেছিলেন এবং অনুপ্রেরণা পেয়েছিলেন। তিনি স্বাধীনতা সংগ্রামে পুরো সময়ের সাথে জড়িত থাকার সিদ্ধান্ত নিয়েছিলেন এবং তার আইনি অনুশীলন ত্যাগ করেছিলেন। গাঁধীর চম্পরন ও খেদা সত্যগ্রহ গ্রহণের ক্ষেত্রে তিনি গুরুত্বপূর্ণ ভূমিকা পালন করেছিলেন। গান্ধী তার সাথে রাজেন্দ্র প্রসাদ এবং অনুগ্রহ নারায়ণ সিনহাকে সাফল্যের সাথে আন্দোলনের নেতৃত্ব দেওয়ার জন্য বাছাই করেছিলেন। গান্ধী প্রসাদের উতসর্গ দেখে এতই মুগ্ধ হয়েছিলেন যে তিনি তার আত্মজীবনীমূলক গ্রন্থ, দ্য স্টোরি অফ মাই এক্সপেরিমেন্টস উইথ ট্রুথ- এ তার প্রতি পূর্ণ অধ্যায় আলাদা করে রেখেছিলেন, যার নাম "দ্য বিহারী"।  প্রসাদ বিহারের স্বাধীনতা সংগ্রামের শীর্ষস্থানীয় ছিলেন এবং বিহার বিদ্যাপীঠ প্রতিষ্ঠায় বেশ কয়েকজন সহকর্মীর সাথে তাঁর সহযোগিতা সহায়ক ছিল। জীবনের শেষ দশ বছর ধরে তিনি মারাত্মকভাবে ক্ষতিগ্রস্ত হন এবং ১৯৪৪ সালে তিনি মারা যান। s:The Story of My Experiments with Truth/Part V/The Gentle Bihari  ন্যাশনাল বুক ট্রাস্ট, ইন্ডিয়া সম্প্রতি সাচিদানন্দ সিনহা রচিত ব্রজ কিশোর প্রসাদ: দ্য হিরো অফ ম্যান ব্যাটলস নামে একটি জীবনী প্রকাশ করেছে।   তথ্যসূত্র   বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:পাটনার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:১৯৪৬-এ মৃত্যু বিষয়শ্রেণী:১৮৭৭-এ জন্ম বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:গান্ধীবাদী বিষয়শ্রেণী:১৯শ শতাব্দীর ভারতীয় আইনজীবী
হিড়িম্ব (, ) ছিলেন হিন্দু মহাকাব্য মহাভারতে উল্লেখিত একজন শক্তিশালী দানব রাজা। তিনি ভীম কর্তৃক নিহত হন এবং এটি আদিপর্বের ৯ম উপ-পর্বে (হিড়িম্ব-বধ পর্ব) বর্ণিত হয়েছে।   মৃত্যু  রাক্ষস হিড়িম্ব তার বোন হিড়িম্বার সাথে একটি বনে বাস করত। ভ্রমণের সময়, পাণ্ডবরা সেই বনে বিশ্রামের জন্য থামেন এবং ভীম পাহারায় দাঁড়িয়েছিলেন। হিড়িম্ব মানুষের মাংস খেয়েছিল এবং তাদেরও গ্রাস করতে আগ্রহী হয়েছিল। তিনি হিড়িম্বাকে পাঠান পাণ্ডবদের হত্যা করে তাঁর কাছে নিয়ে আসতে। হিড়িম্বা তার নির্দেশে চলে গেল, কিন্তু ভীমকে দেখে তার মন বদলে গেল। সে এক সুন্দরী নারীর রূপ ধারণ করল এবং ভীমকে তার ভাইয়ের কথা বলল। সে তাকে তার স্বামী হওয়ার প্রস্তাব দেয়।  হিড়িম্ব তার বোনের উপর ক্ষিপ্ত হয়ে তাকে হত্যা করার জন্য তার দিকে ছুটে আসে। ভীম হিড়িম্বকে বাধা দেন এবং তার পরিবর্তে তাকে লড়াই করার জন্য চ্যালেঞ্জ করেন। ঘুমন্ত পাণ্ডবরা তাদের লড়াইয়ের শব্দে জেগে ওঠে এবং হিড়িম্বকে হত্যা করতে ভীমকে সাহায্য করার প্রস্তাব দেয় কিন্তু ভীম তাদের দর্শক হিসাবে দ্বন্দ্ব দেখতে বলেন। অর্জুন ভীমকে স্মরণ করিয়ে দেন যে রাত হতে চলেছে এবং সেই সময় রাক্ষসরা শক্তিশালী হয়ে ওঠে এবং ভীমের উচিৎ যত তাড়াতাড়ি সম্ভব হিড়িম্বকে হত্যা করা। ভীম হিড়িম্বকে চিড়ে দুই টুকরো করে ফেললেন।   মন্দির  হিমাচল প্রদেশে হিড়িম্বর বোন হিড়িম্বির উদ্দেশ্যে নিবেদিত কয়েকটি মন্দির রয়েছে।  সবচেয়ে বিখ্যাত মন্দির হল মানালির হিড়িম্বা দেবী মন্দির। এখানে স্থাপিত কিছু পবিত্র বস্তুর মধ্যে রয়েছে রথ, পায়ের ছাপ এবং একটি ছোট মূর্তি। হিড়িম্বা কুল্লু উপত্যকার অন্যতম শক্তিশালী দেবতা। দেওদার বনে অবস্থিত প্যাগোডা আকৃতির কাঠের মন্দিরে জটিল কারুকার্যে খোদাই করা কাঠের দরজা এবং কাঠের শিখরা রয়েছে, যা ৫০০ বছরেরও বেশি পুরানো বলে ধারণা করা হয়।   উৎসব  দশেরার বার্ষিক উৎসবে অংশগ্রহণের জন্য বিশ্বাসীরা কুল্লু শহরে যেতে পারে, যেখানে হিড়িম্বার রথ রঘুনাথের প্রধান রথের সঙ্গে, কুল্লু উপত্যকা জুড়ে দেবতাদের একটি সমাবেশে নেতৃত্ব দেয়। সাত দিনের উৎসবের শেষে, “লঙ্কা দহন” দিবসে, হিড়িম্বার উদ্দেশ্যে বলি দেওয়া হয়। ঘাটোটকাচ পার্শ্ববর্তী বানজার গ্রাম এবং সিরাজ জেলারও একটি জনপ্রিয় দেবতা।   আরো দেখুন    হিড়িম্বা দেবীর মন্দির   তথ্যসূত্র   বিষয়শ্রেণী:মহাভারতের চরিত্র
অ্যান্টনি হ্যামিল্টন ল্যাম্ব  (জন্ম ৭ মার্চ ১৯৩৯) একজন প্রাক্তন অস্ট্রেলীয় রাজনীতিবিদ। তিনি ১৯৭২ থেকে ১৯৭৫ সাল পর্যন্ত এবং ১৯৮৪ থেকে ১৯৯০ সাল পর্যন্ত অস্ট্রেলিয়ান লেবার পার্টির (এএলপি) প্রতিনিধিত্ব করে অস্ট্রেলীয় প্রতিনিধি পরিষদে দায়িত্ব পালন করেছেন। রাজনীতিতে প্রবেশের আগে তিনি একজন ফার্মাসিস্ট ছিলেন।   জীবনের প্রথমার্ধ  ল্যাম্বের জন্ম ১৯৩৯ সালের ৭ মার্চ ভিক্টোরিয়ার হর্শামে।  তিনি মেরি ক্রিস্টিন () এবং জর্জ হ্যামিল্টন ল্যাম্বের তিন সন্তানের একজন ছিলেন। তার বাবা ভিক্টোরিয়ার সংসদের কান্ট্রি পার্টির সদস্য ছিলেন। তার মা দীর্ঘ অসুস্থতার পর ১৯৪১ সালে মারা যান, এবং তার বাবা ১৯৪৩ সালে বার্মা রেলওয়েতে জাপানি যুদ্ধবন্দী হিসেবে মারা যান।   তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা বিষয়শ্রেণী:অস্ট্রেলীয় এমপি ১৯৭২–১৯৭৪ বিষয়শ্রেণী:অস্ট্রেলীয় এমপি ১৯৭৪–১৯৭৫ বিষয়শ্রেণী:অস্ট্রেলীয় এমপি ১৯৮৪–১৯৮৭ বিষয়শ্রেণী:অস্ট্রেলীয় এমপি ১৯৮৭–১৯৯০ বিষয়শ্রেণী:অস্ট্রেলীয় ফার্মাসিস্ট বিষয়শ্রেণী:অস্ট্রেলিয়ার সংসদের অস্ট্রেলিয়ান লেবার পার্টির সদস্য বিষয়শ্রেণী:অস্ট্রেলীয় প্রতিনিধি পরিষদের সদস্য বিষয়শ্রেণী:লা ট্রোবের অস্ট্রেলীয় প্রতিনিধি পরিষদের সদস্য বিষয়শ্রেণী:স্ট্রিটনের অস্ট্রেলীয় প্রতিনিধি পরিষদের সদস্য
মালদা টাউন হল একটি রেলওয়ে স্টেশন, যা ভারতের পশ্চিমবঙ্গ রাজ্যের মালদা জেলার মালদা শহরের অবস্থিত। এটি গৌড় (শহর) এবং পান্ডুয়া ভ্রমণের জন্য প্রধান রেলওয়ে স্টেশন। স্টেশনটিতে মোট ৭ টি প্লাটফর্ম রয়েছে।  ইতিহাস ১৯৬০ এর দশকের প্রথম দিকে, যখন ফারাক্কা বাঁধ নির্মাণ করা হচ্ছিল তখন গঙ্গার উত্তরপথের একটি মৌলিক পরিবর্তন ঘটেছিল।ভারতীয় রেলওয়ে কলকাতা থেকে একটি নতুন ব্রডগেজ রেল সংযোগ তৈরি করেছে।   ২২৪০ মিটার (৭,৩৫০ ফুট) দীর্ঘ ফারাক্কা বাঁধটি গঙ্গা জুড়ে একটি রেল-সহ-রাস্তা ব্রিজ বহন করে।১৯৭১ সালে রেল সেতু চালু হয় এবং বোরহাওয়া-আজিমগঞ্জ-কাটাওয়াতে মালদা, নিউ জলপাইগুড়ি এবং উত্তর বাংলার অন্যান্য রেলওয়ে স্টেশনকে সংযুক্ত করা হয়।   ব্যস্ত স্টেশন মালদা টাউন রেলওয়ে স্টেশনটি ভারতীয় রেলওয়েগুলির শীর্ষস্থানীয় স্টেশনগুলির মধ্যে অন্যতম। এটি একটি ব্যস্ত স্টেশন কারণ এই স্টেশনোর মধ্য দিয়ে চলাচল করা প্রতিটি ট্রেন এখানে থামে এবং এটি দুটি রেলপথের মিটিং পয়েন্ট। রেলপথ দুটি হল পূর্ব রেল এবং উত্তরপূর্ব ফ্রন্টিয়ার রেলওয়ে।এই স্টেশনের উত্তরে উত্তর-পূর্ব সীমান্ত রেল এবং দক্ষিণে পূর্ব রেল শুরু হয়।  মালদা রেল বিভাগ মালদা রেল বিভাগটি ১৯৭৫ সালে প্রতিষ্ঠিত হয়।  পর্যটন গৌড় ও পান্ডুয়ার ঐতিহাসিক শহরগুলির ধ্বংসাবশেষ মালদা টাউন রেলওয়ে স্টেশন থেকে যোগাযোগযোগ্য।  আরও দেখুন  ওল্ড মালদা জংশন রেলওয়ে স্টেশন  তথ্যসূত্র  বহিঃসংযোগ  বিষয়শ্রেণী:মালদা জেলার রেলওয়ে স্টেশন বিষয়শ্রেণী:মালদা রেলওয়ে বিভাগ বিষয়শ্রেণী:মালদহ
আলী মোহাম্মদ আল-হুসাইন আলী আল-আদিব একজন ইরাকি রাজনীতিবিদ ও ইসলামিক দাওয়া পার্টির সিনিয়র সদস্য। ২০০৬ সালের এপ্রিল মাসে সম্মিলিত ইরাকি জোট তাকে প্রধানমন্ত্রী পদের জন্য প্রার্থী হিসেবে নির্বাচিত করে।   প্রাথমিক জীবন  ১৯৪৪ সালে আল আদিব ইরাকের কারবালা শহরে জন্মগ্রহণ করেন।   শিক্ষাজীবন  ১৯৫৬ সালে আল হুসাইন প্রাথমিক বিদ্যালয়, কারবালা, ইরাক থেকে প্রাথমিক শিক্ষা শেষে ১৯৬১ সালে কারবালা মাধ্যমিক বিদ্যালয় থেকে মাধ্যমিক পাশ করেন। উচ্চশিক্ষার জন্য আলী মোহাম্মদ আল-হুসাইন আলী আল-আদিব বাগদাদে যান এবং বাগদাদ বিশ্ববিদ্যালয়ে ভর্তি হন। ১৯৬৫ সালে তিনি শিক্ষা ও মনোবিজ্ঞান বিষয় নিয়ে স্নাতক ডিগ্রী অর্জন করেন। এরপর মনোবিজ্ঞান নিয়ে পিএইচডি করেন। এর অনেক দিন পর ২০০৯ সালে বাগদাদের মুনতাসিরিয়া বিশ্ববিদ্যালয় থেকে মনোবিজ্ঞানে মাস্টার্স ডিগ্রী অর্জন করেন।    কর্মজীবন  পেশাগত জীবনে রাজনীতির পাশাপাশি তিনি মনোবিজ্ঞান বিষয়ে শিক্ষকতা করতেন। ২০০৪ সালে ইরাকি জাতীয় কাউন্সিলের সদস্য, একই বছরে ইরাক জাতীয় এসেম্বলির সদস্য এবং সংবিধান লেখা কমিটির সদস্য হন। তিনি ২০০৫ থেকে ২০০৬ সাল এবং ২০০৬ থেকে ২০১০ সাল পর্যন্ত ইরকের সংসদ সদস্য ছিলেন।    রাজনীতি  যখন সাদ্দাম হোসাইন ইরাকের প্রেসিডেন্ট ছিলেন, আল আদিব ইরানে নির্বাসিত ছিলেন। সেখানে তেহেরান ভিত্তিক দাওয়া পার্টিকে তিনি নেতৃত্ব দেন। তখন তিনি উপনাম হিসেবে আল বিলাল গ্রহণ করেন। এরপর ২০০৩ সালে আল আদিব ইরাকে ফিরে আসেন।   ২০০৪ সালে ইরাকের সংবিধান তৈরীর জন্য একটি কমিটি করা হয়। আদিব উক্ত কমিটিতে নিযুক্ত হন। ২০০৪ সাল পর্যন্ত তিনি ইরাকের সংসদের সদস্যও ছিলেন।   প্রকাশনা  আল আদিব "ডেভলপমেন্ট স্টাডিজ" নামে একটি সাময়িকী সম্পাদনা করতেন।    উৎস   প্রোফাইল   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:ইরাকি শিয়া মুসলিম বিষয়শ্রেণী:জীবিত ব্যক্তি বিষয়শ্রেণী:বাগদাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৪৪-এ জন্ম
থাম্ব| আমস্টারডামে কফিশপ, নেদারল্যান্ডস থাম্ব| কফিশপ লাইসেন্স কফিশপ নেদারল্যান্ডসে এমন প্রতিষ্ঠান যেখানে জনসাধারণের দ্বারা ব্যক্তিগত সেবনের জন্য গাঁজা বিক্রি স্থানীয় কর্তৃপক্ষ সহ্য করে।   নেদারল্যান্ডসের ড্রাগ নীতির অধীনে, লাইসেন্সকৃত কফিশপগুলি দ্বারা স্বল্প পরিমাণে গাঁজা পণ্য বিক্রয় অনুমোদিত। এর মধ্যে বেশিরভাগই পানীয় এবং খাবার পরিবেশন করে। কফিশপগুলিকে অ্যালকোহল বা অন্যান্য মাদক পরিবেশন করার অনুমতি দেওয়া হয় না এবং যদি তারা অপ্রাপ্তবয়স্কদের কাছে নরম মাদক, শক্ত মাদক বা অ্যালকোহল বিক্রি করতে দেখা যায় তবে বন্ধ হয়ে যাওয়ার ঝুঁকি রয়েছে৷ গাঁজা বিক্রির লাইসেন্স দেওয়ার ধারণাটি ১৯৭০-এর দশকে শক্ত এবং নরম মাদককে আলাদা রাখার সুস্পষ্ট উদ্দেশ্যে চালু করা হয়েছিল।  একজন ওলন্দাজ বিচারক রায় দিয়েছেন  পর্যটকদের ২০১২ সালে প্রয়োগ করা নিষেধাজ্ঞার অংশ হিসাবে গাঁজা ক্যাফেতে প্রবেশে আইনত নিষিদ্ধ করা যেতে পারে। সিটি কাউন্সিলগুলি এই নিষেধাজ্ঞা কার্যকর করবে কি না তা বেছে নিতে পারে। এই নিষেধাজ্ঞা শুধুমাত্র দক্ষিণ নেদারল্যান্ডের কয়েকটি পৌরসভা মান্য করে।  মাস্ট্রিচের সিটি কাউন্সিল পর্যটকদের কফিশপ পরিদর্শনের অনুমতি দেয়, তবে একজন বাদে সবাই শুধুমাত্র স্থানীয় বাসিন্দাদের অনুমতি দেওয়ার জন্য একটি স্বেচ্ছাসেবী চুক্তি করেছে, যেগুলিকে ১৫০ কিলোমিটার ব্যাসার্ধের মধ্যে বসবাসকারী মানুষ হিসাবে সংজ্ঞায়িত করা হয় (বেলজিয়াম এবং জার্মানির স্থানীয় লোকেরা এখনও অনুমোদিত)। আমস্টারডাম শহর এবং নেদারল্যান্ডের অন্যান্য অংশে এই নিষেধাজ্ঞা কার্যকর করা হয় না।    আরও দেখুন    নেদারল্যান্ডে গাঁজা  গাঁজার বৈধতা  স্মার্টশপ  মারিওয়ানা ডিসপেনসারি   তথ্যসূত্র    বহিঃসংযোগ    সেন্ট্রাল আমস্টারডামের সমস্ত খোলা কফিশপের একটি মানচিত্র  আমস্টারডামের বেশিরভাগ কফিশপের মানচিত্র  বিষয়শ্রেণী:ওলন্দাজ সমাজ বিষয়শ্রেণী:গাঁজা সংস্কৃতি বিষয়শ্রেণী:গাঁজার ধূমপান বিষয়শ্রেণী:বিনোদনমূলক মাদক পর্যটন বিষয়শ্রেণী:গাঁজার কফি শপ বিষয়শ্রেণী:নেদারল্যান্ডে গাঁজা বিষয়শ্রেণী:কফিহাউস ও ক্যাফের ধরন বিষয়শ্রেণী:গাঁজা আইন